Fjármál FrançoisFillon hafi þó vakið mesta athygli og dálítið skyggt á umræður um stefnur hinna ólíku frambjóðenda . Þegar fjárhagsleg og eignarstaða allra frambjóðendanna var kynnt í vikunni kom í ljós að Marie , dóttir Fillons , sem talin er hafa verið á launum hjá föður sínum þegar hann var öldungadeildarþingmaður , eins og bróðir hennar , án þess að leysa af hendi nokkra vinnu , lánaði föður sínum 30.000 evrur á síðasta ári til að borga skatta . Í sjónvarpsþættinum í gær sakaði FrançoisFillon , forsetann FrançoisHollande um að hafa sett á fót eins konar leynisellu í Elysée-höll til að leka upplýsingum úr dómskerfinu í því skyni að koma höggi á pólitíska andstæðinga sína , eins og Fillon . Auglýsing Margir í flokki Repúblikana , flokki Fillons , segja nærri ófært að stunda kosningabaráttu fyrir hann þar sem fótgönguliðarnir sem dreifa bæklingum á mörkuðum og víðar fær yfir sig móðganir og háðsslettur hvar sem þeir fara . Annað sem vakti athygli í gær voru ummæli Fillons um að síðan fjölmiðlar hafi orðið yfirfullir af fréttum af málum hans hafi hann oft hugsað um PierreBérégovoy síðustu misseri . Repúblikanar reyna að standa saman en margir hljóta þó að blóta Nicolas Sarkozy , fyrrverandi forseta og flokksformanni . Talið er að hann hafi komið í veg fyrir að flokkurinn setti Fillon af í byrjun mars og byði fram AlainJuppé , borgarstjóra Bordeaux , í staðinn en hann var annar í forvali flokksins í nóvember . BenôitHamon , frambjóðandi SósílistaflokksHollandes , á í erfiðleikum með að ná til eyrna kjósenda og er nú kominn í fimmta sætið í skoðanakönnunum . Forsetinn hefur ekki lýst yfir stuðingi við hann en Hamon mótmælti oft og mikið á kjörtímabilinu sem er að líða og þar liggur hundurinn grafinn . Þess vegna eru margir sem ekki styðja hann . Auk ráðherranna hefur fjöldi þingmanna og áhrifamanna í Sósíalistaflokknum fært sig til Macrons sem hefur mikið aðdráttarafl , aðeins 39 ára gamall , og hefur aldrei verið kosinn í eitt né neitt áður sem er merkilegt því hér í Frakklandi eru það oftast langreyndir jaxlar með þrjátíu ára stjórnmálaferil að baki sem bjóða sig fram í æðsta embætti lýðveldisins . Verði niðurstaðan sú að Macron og Le Pen mætist í annarri umferð 7. maí yrði það sögulegt . Ekki aðeins sökum aldurs framjóðandanna , þar sem Marine Le Pen er 48 ára , heldur einnig vegna þess að stóru flokkarnir til hægri og vinstri munu ekki eiga frambjóðanda í úrslitum og eru því útilokaðir frá forsetastóli í fyrsta skipti í sögu lýðveldisins . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .